Кваліфікацыя_да_чэмпіянату_свету_па_снукеры_2016
Другі дзень (7 красавіка)
7 красавіка ў Шэфілдзе прайшоў другі дзень першага кваліфікацыйнага раўнда чэмпіянату свету. Падчас дзённай сесіі свае матчы заканчвалі гульцы, якія правялі першую сесію 6 красавіка. Роберт Мілкінс, які два разы даходзіў да стадыі 1/8 фіналу ў Крсіблу, хутка давёў матч супраць Ка Вай Чунга да перамогі з лікам 10:3. Адзіная жанчына турніру Нг Он І з Ганконга здолела выйграць адзін фрэйм у пачатку другой сесіі паядынку супраць Пітэра Лайнса, які займаў 69-е месца ў рэйтынгу, аднак англічанін пакінуў за сабой 11-ы фрэйм і скончыў матч з лікам 10:1. 34-гадовы Майкл Уайлд, які таксама саступаў Майклу Холту з лікам 0:9 пасля першай сесіі, выйграў шэсць партый запар з серыямі ў 55 і 90 балаў, аднак Холт, які даходзіў да 1/8 фіналу чэмпіянату свету ў 2005 годзе, выйграў шаснаццаты фрэйм і скончыў матч з лікам 10:6 на сваю карысць. Кітаец Лі Хан, які спыніўся за крок да асноўнай стадыі сусветнага першынства ў мінулым годзе, саступаў свайму суайчынніку Лю Чэньвэю з лікам 7:8, аднак пакінуў за сабой тры фрэймы запар з брэйкамі ў 108 і 120 (ішоў на максімальны брэйк і памыліўся на апошнім жоўтым шары ) ачкоў і перамог з лікам 10:8. Грэм Дот з Шатландыі, які тры разы гуляў у фіналах чэмпіянату свету, не без цяжкасцяў давёў матч супраць аматара Брэндана Сэрджанта да перамогі з лікам 10:8 з серыяй у 103 у апошняй партыі і таксама здабыў сабе месца ў другім кваліфікацыйным раўндзе. Яго апанентам стаў Напон Саенхам з Тайланда, які занімаў 82-гі радок у рэйтынгу і за тыдзень да гэтага ўпершыню дайшоў да чвэрцьфінальнай стадыі рэйтынгавага спаборніцтва на адкрытым чэмпіянаце Кітая. Тайскі снукерыст саступаў Майклу Джорджыу з лікам 4:5 пасля першай сесіі, але прайграў толькі адну партыю ў другой і з лікам 10:6 і трыма соценнымі серыямі за матч выйшаў у 1/40 фіналу чэмпіянату. Курт Мэфлін з Нарвегіі, які дэбютаваў у Крусібле ў 2015 годзе, давёў матч супраць Сандэрсана Лэма да перамогі з лікам 10:8, нягледзячы на бадзёрую гульню 22-гадовага апанента, які выканаў пяць паўсоценных брэйкаў у другой сесіі. 60-ы сеяны Дэвід Грэйс таксама атрымаў месца ў другім раўндзе кваліфікацыі, дзякуючы перамозе над аматарам Брэнданам О'Донах'ю з лікам 10:5. 18-гадовы кітайскі аматар Чжаа Сіньтун саступаў 44-гадоваму Роду Лоўлеру з лікам 4:7, пасля чаго выйграў чатыры партыі запар з брэйкам у 123 ачкі, выйшаўшы наперад, і давёў паядынак да перамогі з лікам 10:9, патрапіўшы на Мэфліна ў другім кваліфікацыйным раўндзе. Шасціразовы фіналіст Крусібла 53-гадовы Джымі Уайт, які не гуляў у асноўнай стадыі чэмпіянату свету з 2006 года, выйшаў наперад у матчы супраць 42-гадовага Джэрарда Грына з лікам 9:7 , але здолеў набраць толькі 30 балаў у наступных партыях, у выніку чаго снукерыст з Паўночнай Ірландыі, які займаў 65-е месца ў рэйтынгу і мог пакінуць мэйн-тур па выніках сезона , перамог у вырашальным фрэйме і стаў апанентам Пітэра Эбдана ў 1/40 фіналу сусветнага чэмпіянату. У матчы паміж 22-гадовымі Джоэлем Уолкерам і Скотам Дональдсанам з Шатландыі Уолкер ішоў наперадзе з лікам 5:4 пасля першай сесіі, але шатландскі снукерыст, які выйграў толькі адзін матч у рамках рэйтынгавых турніраў у сезоне, мацней правёў другую сесію і з лікам 10:6 выйшаў у другі раўнд на Роберта Мілкінса. У ранішняй і вячэрняй сесіях другога гульнявога дня кваліфікацынай стадыі прайшлі яшчэ 11 матчаў першага раўнда. 36-ы сеяны турніру Джымі Робертсан, які гуляў у Крусібле ў 2011 і 2015 гадах, прадэманстраваў выдатную гульню ў матчы супраць аматара Тайлера Рыса, выйграўшы ўсе дзесяць партый з дзевяцю паўсоценнымі брэйкамі, два з якіх перавышалі 100 ачкоў. Трохразовы чвэрцьфіналіст чэмпіянату свету Раян Дэй з Уэльса, які займаў 20-е месца ў рэйтынгу, таксама правёў паядынак супраць свайго суайчынніка Дэніэла Уэлса на вельмі высокім узроўні, выканаўшы дзевяць паўсоценных серый, уключаючы серыі ў 136 , 131 і 119 балаў, і з лікам 10:2 выйшаў у другі раўнд. Яшчэ адзін прадстаўнік Уэльса Мэцью Стывенс, які два разы даходзіў да фіналаў у Крусібле, але займаў 46-ы радок у сусветным рэйтынгу , таксама ўпэўнена прайшоў першы раўнд, перайграўшы аматара Джоша Буало з лікам 10:2 і брэйкамі ў 114 і 110 ачкоў. 19-ы сеяны Кайрэн Уілсан, які ў гэтым сезоне здабыў свой першы рэйтынгавы тытул, упэўнена перамог Джэйсана Уэстана з лікам 10:3 і сямю паўсоценнымі брэйкамі. Ірландскі снукерыст Дэвід Морыс, які займаў 68-ы радок у рэйтынгу і знаходзіўся пад пагрозай страты месца ў мэйн-туры, перамог Крыса Мелінга з лікам 10:5 і дзвюма соценнымі серыямі ў 110 і 107 балаў. 45-гадовы Алан Мак-Манус з Шатландыі, які два разы даходзіў да паўфіналаў найбуйнейшага снукернага спаборніцтва, гуляў супраць 26-гадовага Майкла Уослі, які патрапіў у Крусібл у 2014 годзе і нечакана дайшоў да 1/8 фіналу. Мак-Манус выйграў чатыры партыі запар пры ліку 2:2 і скончыў першую сесію з лікам 6:3 на сваю карысць, а ў другой палове матча давёў паядынак да перамогі з лікам 10:5, патрапіўшы на Дэвіда Морыса ў 1/40 фіналу турніру. Іншы снукерны ветэран Кен Доэрці з Ірландыі, які стаў чэмпіёнам свету ў 1997 годзе, гуляў супраць Эндзі Хікса, які дайшоў да паўфіналу чэмпіянату свету 1995 года , але ўжо не ўваходзіў у лік прафесіяналаў. Хікс больш паспяхова пачаў матч, выйшаўшы наперад з лікам 3:1, але 46-гадовы ірландзец, які займаў 52-е месца ў рэйтынгу, зрабіў серыю ў 109 балаў і скончыў першую сесію з лікам 5:4 на сваю карысць , пасля чаго дамінаваў у другой палове паядынку і скончыў яго з лікам 10:6 на сваю карысць. 46-гадовы Джо Свэйл з Паўночнай Ірландыі, які даходзіў да паўфіналаў чэмпіянату свету ў 2000 і 2001 гадах, гуляў супраць 20-гадовага Чжана Юна з Кітая, які ўпершыню праходзіў кваліфікацыю да найбуйнейшага турніру. Азіят дамінаваў у пачатку паядынку, выйшаўшы наперад з лікам 4:1, але Свэйл, які займаў 51-ы радок у сусветным рэйтынгу, выйграў тры наступныя партыі з серыяй у 105 ачкоў, зраўняўшы лік. Кітайскі снукерыст, які выйграў толькі адзін матч рэйтынгавага ўзроўню ў кар'еры ў кваліфікацыі да Шанхай Мастэрс, аформіў сэнчуры-брэйк у 123 балы ў дзявятым фрэйме, скончыўшы першую сесію з лікам 5:4 на сваю карысць, пасля чаго выйграў тры стартавыя партыі другой сесіі і павялічыў свой адрыў да чатырох фрэймаў. Джо Свэйл пакінуў за сабой тры наступныя партыі, зрабіўшы лік 7:8, але больш не набраў ніводнага ачка ў той час, як яго апанент давёў паядынак да перамогі з лікам 10:7 і выйшаў у наступны раўнд. У яшчэ адным матчы першага раўнда сышліся два тайскія снукерысты Цепчая Ун-Ну, які займаў 35-е месца ў рэйтынгу, і Акані Сангсермсавад, які стаў прафесіяналам у 2015 годзе, але да гэтага не правёў ніводнага матча на рэйтынгавых турнірах. 20-гадовы Сангсермсавад упэўнена пачаў матч, выйшаўшы наперад з лікам 3:1, але яго апанент, які дайшоў да паўфіналу International Championship у канцы 2015 года, здзейсніў тры паўсоценныя серыі і скончыў сесію з лікам 5:4 на сваю карысць. Малады снукерыст працягваў напружаную барацьбу і ў другой частцы матча, выйшаўшы наперад з лікам 8:6 і соценным брэйкам у 105 балаў, але 30-гадовы Ун-Ну перахапіў ініцыятыву і перамог у вырашальнай партыі паядынку — 10:9. 45-ы сеяны Цянь Пэнфэй з Кітая гуляў супраць 21-гадовага Хусэйна Вафаі з Ірана. Іранскі снукерыст, які займаў 97-е месца ў рэйтынгу, больш паспяхова пачаў паядынак, скончыўшы першую сесію з лікам 5:4 на сваю карысць, а пры ліку 6:6 у другой сесіі выканаў сэнчуры-брэйк у 110 балаў, пазней выйшаўшы наперад з лікам 8:6, і давёў матч да перамогі з лікам 10:7 , выйшаўшы ў другі раўнд на Кена Доэрці. Апошнім матчам, які завяршыўся ў другі гульнявы дзень была напружаная гульня паміж Сцюартам Кэрынгтанам і Хамадам Міа. Кэрынгтан, які дэбютаваў у Крусібле ў 2015 годзе, скончыў першую сесію з лікам 5:4 на сваю карысць, а ў пачатку другой паловы паядынку выканаў соценную серыю ў 105 ачкоў і давёў перавагу да ліку 7:4, але яго 22-гадовы апанент, які знаходзіўся ў статусе аматара, пакінуў за сабой пяць фрэймаў запар і павёў з лікам 9:7, пасля чаго 25-гадовы Кэрангтан, які займаў 61-ы нумар у рэйтынгу , здзейсніў камбэк, выйграўшы тры апошнія партыі з брэйкам у 100 ачкоў і здабыўшы пуцёўку ў другі кваліфікацыйны раўнд.